Eötvös Loránd Tudományegyetem
Természettudományi Kar DT- 40/2001. (T-9)
Dékáni Titkárság Budapest, 2001. február 8.

Emlékeztető és Határozatok
a Kari Tanács 2001. február 7-én (szerdán) megtartott üléséről

I.

A Kari Tanács a napirendet és az előterjesztések tárgyalásának sorrendjét ellenszavazat és tartózkodás nélkül elfogadta.

II.

A Kari Tanács az “Egyetemi tanári pályázatok véleményezése” című előterjesztésről — titkos szavazással — a következő állásfoglalást hozta:

	 
	igen
	nem
	érvénytelen

	Michaletzky György
Valószínűségelméleti és Statisztika Tanszék
	41
	1
	—

	Nemes Nagy József
Regionális Földrajzi Tanszék
	35
	7
	—

	Szabó Mária
Természetföldrajzi Tanszék
	27
	14
	1

	Perczel György
Társadalom- és Gazdaságföldrajzi Tanszék
	20
	21
	1

	Szűcs András
Analízis Tanszék
	35
	5
	2

	Fodor András
Genetika Tanszék
	8
	33
	1

	Orosz László
Genetika Tanszék
	31
	9
	2

	Patthy László
Genetika Tanszék
	15
	23
	4

	Járai Antal
Komputer Algebra Tanszék
	42
	0
	—

	Kacsuk Péter
Általános Számítástudományi Tanszék
	38
	4
	—

	Horváth István Tamás
Kémiai Technológiai és Környezetkémiai Tanszék
	37
	5
	—

	Perczel András 
Szerves Kémia Tanszék
	37
	5
	—


III.

A Kari Tanács — titkos szavazással — Benczúr András tanársegédi kinevezését 4 év határozott időre 38 igen, 2 nem, 2 érvénytelen szavazattal támogatja.

IV.

A Kari Tanács — titkos szavazással — Ábrahám Istvánnak a Kar vendégelőadója címet adományozta 37 igen, 2 nem, 3 érvénytelen szavazattal.

V.

A Kari Tanács a TTK Hallgatói Önkormányzat alapszabályzatának bemutatását tudomásul vette.

(A Kari Tanács a határozatot ellenszavazat és tartózkodás nélkül hozta.)

VI.

A Kari Tanács meghallgatta a dékán előterjesztését a Természettudományi Kar Dékáni Hivatalának Szervezete és Ügyrendjéről, valamint a Dékánhelyettesek feladatmegosztásáról.

VII.

A Kari Tanács a Természettudományi Kar Tűzvédelmi Szabályzatát a következők mellett elfogadta:

A szabályzatban rögzíteni kell a szakmai felelős konkrét feladatait, felelősségét és a vita során elhangzott észrevételek alapján a szükséges változtatásokat el kell végezni.

(A Kari Tanács a határozatot ellenszavazat nélkül, 1 tartózkodás mellett hozta.)

 

 

VIII.

A Kari Tanács a “TTK-n működő könyvtárak” című előterjesztést és a TTK SzMSz 2. sz. függelékének kiegészítésére tett javaslatot elfogadta

(A Kari Tanács a határozatot ellenszavazat és tartózkodás nélkül hozta.)

IX.

A Kari Tanács az üléstervet ellenszavazat és tartózkodás nélkül elfogadta.

X.
Bejelentések

A dékán bejelentette:

· Gergely János professor emeritus Pázmány Péter felsőoktatási díjat kapott.

· Szabó Kálmán egyetemi tanár Szent-Györgyi Albert díj elismerésében részesült.

· T. Sós Vera, Hajnal András és Arató Mátyás részére a Természettudományi Kar Emlékérmét adományozta.

· A Kari Professzori Tanács Galácz András professzort választotta elnökéül 3 évre.

· A következő Kari Tanács ülése 2001. március 21-én lesz.

A dékán tájékoztatást adott a 2001. évi bérfejlesztésről, illetve válaszolt az ezzel kapcsolatban feltett kérdésekre.

Nagy Béláné tanácstag kéri az adó 1%-ával az FDSz Segélyalapítvány támogatását (adószám: 18018473-1-42), a dékán úr pedig a Kari alapítványokét, különösen a Pázmány-Eötvös Természettudományi Információs Alapítványt (adószám: 18007813-1-01)

kmf.

Benczúr András s.k.
dékán


Kisfaludy Gyula s.k.
a Kari Tanács titkára

